Von der spēn und stoss weḡn, so lang zit gewes̄n sint zwùschent der erwirdiḡn geistlich̄n frowē, der jarzitmeistrin zuͦ Kùngsfeld, und ir
amptlùten an einem und den erbˀn lûten von Gebistorf, denen so den̄ schad von des wassers weḡn in der Ow beschech̄n ist, am andnˀ teil, von des weḡn,
dz die armen lùt meint̄n, die vorgñt frow soͤlt inen von solichs schaden weḡn an ir zins̄n ab lassen. dar in nu guͤtlich ist von erbnˀ lùten gerett und
betaͤdingot, das beid teil der selb̄n stoͤssen kamēt uff die fromen, wysen Uͦlrich̄n Edlibach von Zug, vogt zuͦ Badn̄, und Hansen Hùnēberg, schulth̄s daselbs. die selb̄n si ouch von der selb̄n stoͤssen weḡn gentzlich gericht und in eins bracht hand nach innhalt eins vˀsigelt̄n spruchbriefz, den si darumb
geb̄n hant. ✳ und also ist in der selb̄n richtūg vˀgessen, won dz nit gemeldot word̄n ist, von etwas nach zins̄n weḡn, so den̄ ab den selb̄n guͤtˀn in
der Ow gant, es sy an die kilch̄n zuͦ Gebistorf oder an andri end. da abˀ die vorgñt jarzitmeistrin und ir amptlùt meinēt, das die selb̄n nachzins
soͤllin des ersten abgelassen werdn̄ ✳ e ✳ dz man inen an den recht̄n zins̄n ùtzit sùll ablassen. da wider abˀ die von Gebistorf meinēt, ir gotzhus sùll
nùtz ablassen, sunder soͤll es bi sinen zinsen belibn̄. und von soͤlichs wegn̄ aber mit beidn̄ teiln als werr gerett wordn̄ ist, dz Uͦlrich am Buͤl, alt
hofmeister zuͦ Kùngsfeld, und Cuͦnrat Widmˀ, jetz der jarzitmeistrin amptmā, und in irem namē hant abˀ der sach getrùwet den vorgn̄ten,
dem vogt und dem schulth̄n und darzuͦ Hansen Hosang, undˀvogt da selbs ze Badn̄, wie si die sach entscheid̄n sult von dˀ jarzitmeistrin, iren
nachkomen und iren amptlùten wàr und stàt gehalt̄n werd̄n, won si des gewalt habind. ✳ es sind ouch dargestand̄n Hans Bind, undˀvogt,
Heini Bind, sin etter, Hans Leder und Heini Humbel, all von Gebistorf, und hant gerett, si habind ouch voll̄n gewalt von der sach ✳ weḡn und wellind
ira ouch gentzlich uff die vorgn̄̄ erber lùt kom̄e, wie si die entscheidin sull, ouch war und staͤt gehaltn̄ werdn̄, nu und hie nach. ✳ und also
hant wir vorgn̄̄, alle dry, ùber die sach gesessen, durch beider teiln ernstlichˀ bett will̄n, und si von enandˀ entscheid̄n des ersten, dz die nachzins,
so jetz uff den vorgn̄̄ guͤtˀn stand, nu ze mal daruff belib̄n sùllend und nit abgelass̄n werd̄n, und soͤllend die jarzitmeistrin und ir amptlùt
an ir zinsn̄ ablassen, als dz der vorgemeldot brief eigenlich uswyset und in̄e haltet. ✳ waͤr abˀ sach, dz es hernach deheinest mer zuͦ schuld̄n
kaͤm, dz gott lang wend, dz man aber an den obgemeldoten guͤtˀn ab lassen muͤste, so sùllend alle nachzins, so uff den guͤtˀn stuͤndin, dene
man den̄ ablassen muͤste, des ersten abgelassen werd̄n, si gehoͤrrint war si wellint, ✳ e ✳ die jarzitmeistrin odˀ ir amptlùt ùtz ablassen
soͤllind, ✳ und sond also beid teil umb die sach von enandˀ entscheid̄n und gericht heissen und sin nu und hienach und hie widˀ niemˀ mer
getuͦn, weder mit wortn̄ noch mit werk̄n, heimlich noch offenlich, sunder dz war und stàt halten, als si dz zuͦ beiden teiln ze tuͦnd vˀsproch̄n
hand. ✳ und des zuͦ einē waren und staͤten urkuͦnd, umb dz diser spruch also gehaltn̄ werd, so hant wir, obgn̄, dˀ vogt, der schulth̄s und
der undˀvogt, alle dry, ùnsri eiḡn insigel offenlich gehenkt an disen brief, doch ùntz, ùnsern erben und nach kom̄e in all weg ane schad̄n,
der geb̄n ist uff mitwuch nach der altn̄ fasnacht, des jars, do man zalt von der geburt Cristi tusend vier hundert fùnftzig und drù
jare.